als_Latn dik_Latn sag_Latn
Portali i njohur i promovimit të turizmit “Lonely Planet” ka botuar një artikull të gjatë mbi turizmin shqiptar. Me më shumë se 1 milion vizitorë online dhe dhjetëra milionë gudia të botuara, ai është një ndër portalet më të klikuara për turizmin, e sidomos për atë që nuk është fort tradicional, por që kërkon të futet thellë në zemrën e vendeve që vizitohen.
Autorja e këtij shkrimi, Brana Vladisejeviç, ka përshkruar destinacionet shqiptare ku mund të zhvillohet turizmi i aventurës: nga malet në veri, te lumenjtë ku ushtrohet sporti i rafting (lumi i Vjosës e Osumi) e duke u ndalur më në veçanti në jugun shqiptar. Shoqëruar me foto, të dhëna mbi fshatrat, traditën, muzikën (polifoninë), kulinarinë, veshjet popullore, artikulli përmend Gjirokastrën si qytetin e Ismail Kadaresë.
Udhëtimi i gazetares së “Lonely Planet” ka qenë pjesë e një turi të organizuar nga Ministria e Turizmit dhe Agjencia Kombëtare e Turizmit për disa gazetarë dhe tur operatorë të njohur ndërkombëtar. Ky udhëtim ishte pjesë e promovimit të turizmit shqiptar.
Megjithatë, ajo që të bie në sy në këtë artikull promovues për turizmin shqiptar është fakti se gazetarja e “Lonely Planet”, pasi ka shoqëruar dy fshatrat e Jugut, Qeparonë dhe Pilurin i cilëson si fshatra greko-shqiptarë. Gazetarja, pjesë e grupit të sjellë në Shqipëri nga Ministria e Turizmit, duhet të jetë shoqëruar po nga përfaqësues të ministrisë. Duket se guida nuk ka qenë fort e qartë në lidhje me banorët e Pilurit e Qeparosë.
Ja çfarë shkruhet në “Lonely Planet”: “Fshatrat malorë të Shqipërisë: Një ndalesë në fshatrat malorë greko-shqiptarë, Qeparo dhe Piluri – të vendosur 4km lart rrugës së vjetër Vlorë-Sarandë, pranë bregdetit jonian në jug të Shqipërisë – është një zhytje e paharrueshme në mikpritjen tradicionale lokale dhe kuzhinën e thjeshtë të maleve.
Piluri pretendohet të jetë vendlindja e iso-polifonisë (e cila është e pjesë e listës së UNESKO-s, si Trashëgimi Kulturore Jomateriale).
Ai ka më pak se 100 banorë, por ende e mbajnë gjallë traditën kënduarit. Qeparoja ruan stilin origjinal arkitektonik të zonës dhe disa pemë ullinjsh njëqindvjeçarë. Ai gjithashtu mban famën e dyshimtë e të qenit i lidhur me një nga ish-krerët e CIA-s, familja e të cilit emigroi në Amerikë nga ky fshat.
Një ekskursion i lehtë afër është kalaja e Porto Palermos (e lidhur me Ali Pashën), e vendosur në një gadishull piktoresk, me pamje nga një gji i këndshëm. Këshillë: Të dy fshatrat mund të vizitohen si pjesë e itinerarit të një turi me kalë, ose makina të larta.
Vlerësime
“Lonely Planet shkruan se vendi është i bekuar me 362 km bregdet, si dhe liqenet më të mëdha të Ballkanit – Ohër, që e ka të përbashkët me Maqedoninë dhe ai i Shkodrës, në kufi me Malin e Zi, kështu që aventurat në ujë mund të jenë zgjedhja juaj e parë. Në Shqipëri organizohen shumëllojshmëri turesh aktive, duke përfshirë udhëtimet me kajakë. Për pamje mbresëlënëse është e vështirë të lësh pa përmendur Liqenin e Shkopetit në veri – një rezervuar magjepsës e piktoresk mbi lumin Mat, me plazhe të qeta e të vogla dhe një urë të lartë. I rrethuar me bimësi të dendur të grykës së Matit, ky liqen është vetëm 90 minuta me makinë nga Tirana. Për të kaluar nga liqenet, te rafting, “Lonely Planet” kujton se për një spërkatje më sfiduese “Albania Rafting” është e specializuar në udhëtime me turistë përmes kanioneve të lumenjve Vjosë dhe Osum. Shënohet edhe se në Përmet ka banjë termale, pranë disa prej vendeve ku rafting bën pushime, ndërsa shënon se në Berat ka tetë ujëvara magjepsëse në kanionet e Osumit prej 13 km.
“Lonely Planet”: Piluri dhe Qeparoja, fshatra greko-shqiptarë
Portali i njohur i promovimit të turizmit “Lonely Planet” ka botuar një artikull të gjatë mbi turizmin shqiptar. Me më shumë se 1 milion vizitorë online dhe dhjetëra milionë gudia të botuara, ai është një ndër portalet më të klikuara për turizmin, e sidomos për atë që nuk është fort tradicional, por që kërkon të futet thellë në zemrën e vendeve që vizitohen.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn